Անհրաժեշտության դեպքում հատ-հատ բոլորիդ ականջները կծամեմ . ավագանում «Իմ քայլը» խմբակցության անդամ - ՓԱՍՏԻՆՖՈ | Իրավական լուրեր, իրադարձություններ, վերլուծություններ, տեսանյութեր
Անհրաժեշտության դեպքում հատ-հատ բոլորիդ ականջները կծամեմ . ավագանում «Իմ քայլը» խմբակցության անդամ 09/25/2019 17:23 | Մեկնաբանություն
Երեւանի ավագանում «Իմ քայլը» խմբակցության անդամ Նուարդ Վարդանյանը աղմկահարույց գրառում է կատարել Ֆեյսբուք սոցիալական ցանցում։
Ավագանու անդամը, մասնավորապես, գրել է. «Սա ձեզ համար 90-ականները չի,որ մարդ սպանեք շքամուտքի մոտ ու կոծկեք ձեր կերած բողկերը:Ես, որպես 90-ականների երեխա, ով էդ սարսափի մեջ է մեծացել, թույլ չեմ տալու, որ զարմուհիս ու մնացած մեր երեխաները դա ապրեն: Անհրաժեշտության դեպքում հատ-հատ բոլորիդ ականջները կծամեմ»:
Գրառման բառապաշարը սոցցանցի օգտատերերի տարակուսանքն է առաջացրել։
Երեւանի քաղաքապետարանի կայքում տեղադրված ինֆորմացիայի համաձայն, Նուարդ Վարդանյանը ծնվել է 1987թ. Երևանի պետական բժշկական համալսարանը։ 2018թ. սեպտեմբերի 23-ին կայացած Երևանի ավագանու արտահերթ ընտրությունների արդյունքում «Իմ քայլը» կուսակցությունների դաշինքի ընտրական ցուցակով ընտրվել է Երևանի ավագանու անդամ։ Նախընտրական ցուցակում զբաղեցրել է 43-րդ հորիզոնականը։
Նվարդ Վարդանյանի գրառումն ընկերների համար է։ «Փաստինֆո»-ն փորձում է կապ հաստատել ավագանու անդամի հետ եւ մեկնաբանություն ստանալ հանրության կողմից ոչ միանշանակ ընդունված գրառման վերաբերյալ։
Հ. Գ. Ֆեյսբուք սոցիալական ցանցի միջոցով ավագանու անդամին ուղարկված «Փաստինֆո»-ի հարցերն անպատասխան են մնացել։ Ավելի ուշ Նուարդ Վարդանյանը հեռացրել է գրառումը։